6. โครงการในอนาคต (Future plan)

6.1 โครงการระบบสารสนเทศภูมิศาสตร์ (GIS)

เป็นโครงการบินถ่ายภาพทางอากาศที่มีความละเอียดแม่นยำมากที่สุด โดยบริษัทได้ร่วมมือกับพันธมิตร
เพื่อผลิตเป็นแผนที่ฐาน (Digital Base Map) ในประเทศไทย เริ่มต้นจากพื้นที่เขตกรุงเทพฯ
และปริมณฑลโดยใช้เทคโนโลยีการบินถ่ายภาพทางอากาศด้วยระบบ LIDAR (Light Detection
and Ranging) ซึ่งเป็นระบบการบินถ่ายภาพทางอากาศ ด้วย Laser Scanner
ที่มีข้อดีเหนือกว่าระบบการบินถ่ายภาพด้วยระบบอื่น ๆ ซึ่งสามารถสรุปได้ดังต่อไปนี้

-   ภาพถ่ายที่ได้สามารถถูกประมวลผลให้ได้เป็นแผนที่ฐาน ที่ให้รายละเอียดในระดับมาตราส่วน
    1:1,000 และสามารถขยายได้สูงสูงถึง 1:500 ซึ่งช่วยให้ข้อมูลที่จะทำการวัด เช่น
    ความกว้างของถนน ระยะห่างระหว่างตึกหรือถนน มีความถูกต้องแม่นยำสูงมาก
    (ค่าความถูกต้อง (Accuracy) ที่ระดับ 30-40 ซม.)
    ทำให้สามารถใช้เป็นเครื่องมือในการวิเคราะห์ข้อมูลสถานที่ดำเนินธุรกิจให้ผู้ประกอบธุรกิจต่างๆ
    ได้รู้และเข้าใจถึงสถานที่และสภาพพื้นที่ต่างๆ ได้อย่างละเอียด
    เพื่อใช้เป็นข้อมูลสำหรับการบริหารจัดการ และการวางแผนธุรกิจของตน

-   ภาพถ่ายที่ได้แสดงผลเป็นภาพสี

-   ภาพถ่ายที่ได้สามารถนำมาผ่านกระบวนการเพื่อแสดงผลเป็นภาพสามมิติ (3D) ได้
    ทำให้สามารถบอกระดับความสูงต่ำของพื้นที่
    รวมไปถึงความสูงต่ำของอาคารบ้านเรือนได้โดยละเอียด

-   บริษัทผู้ทำการถ่ายภาพ จะเป็นเจ้าของลิขสิทธิ์ในภาพถ่ายนั้นๆ เอง โดยในปัจจุบัน
    มีเพียงบริษัท SciTek จำกัด ผู้เดียวที่มีเทคโนโลยีการถ่ายภาพทางอากาศด้วยระบบ LIDAR
    ในประเทศไทย

  เริ่มโครงการ เดือนเมษายน 2548

ระยะเวลาโครงการ 3 ปี

เงินลงทุน 35 ล้านบาท

  ประโยชน์ที่ได้รับ สามารถนำไปประยุกต์ใช้ในหน่วยงานต่างๆ ทั้งภาครัฐและเอกชนได้เป็นอย่างดี
  และเป็นการขยายฐานธุรกิจ Business Solutions

  สถานะ ปัจจุบันอยู่ในขั้นตอนการบินถ่ายภาพและคาดว่า ภาพถ่ายในเฟสแรก
  จะแล้วเสร็จภายในครึ่งปีแรกของ 2549

 6.2 โครงการให้บริการอินเทอร์เน็ตไร้สายภายในสถาบันการศึกษา

หากดูแนวโน้มในปัจจุบันเครื่องคอมพิวเตอร์แบบพกพา (โน๊ตบุ๊ค) มีราคาถูกลงเป็นอย่างมาก
และการใช้งานอินเทอร์เน็ตไร้สายก็เริ่มแพร่หลายดังนั้น เพื่อเพิ่มบริการเสริม (VAS)
ให้กับบริการหลัก Inet-Easy (Unlimited) Dial-up 56K
บริษัทจะทำการติดตั้งจุดให้บริการอินเทอร์เน็ตไร้สายภายในสถาบันการศึกษาต่าง ๆ
โดยนักศึกษาสามารถนำโน๊ตบุ๊คที่มีอยู่มาใช้งานแบบไร้สายได้ และเมื่ออยู่ที่บ้านก็สามารถใช้งานแบบ
Dial-up 56k ได้ โดยทางบริษัทคิดค่าบริการที่ไม่สูง
เพื่อกระตุ้นให้เกิดการใช้งานอินเทอร์เน็ตไร้สายเพื่อการศึกษาที่สูงขึ้น

ประเด็นความเสี่ยง : ความไม่แน่นอนของคณะกรรมการกิจการโทรคมนาคมแห่งชาติ (“กทช.”)
ใบอนุญาตการให้บริการอินเทอร์เน็ต และโครงสร้างต้นทุน
เนื่องจากในขณะนี้มีผู้ประกอบการที่ให้บริการวงจรอินเทอร์เน็ตระหว่างประเทศรายเดียว
จึงทำให้มีราคาสูง แต่ในอนาคตเมื่อมีการแข่งขันเสรีจะทำให้โครงสร้างราคาเปลี่ยนไป ดังนั้น
ลักษณะผลตอบแทนต่างๆ ยังไม่สามารถประเมินได้
ซึ่งบริษัทจะติดตามสถานการณ์ความเปลี่ยนแปลงตลอดเวลาที่อาจเกิดขึ้นในอนาคตต่อไป

6.3 บริการเสริมในเขตอาคาร MetroLAN

1 บริการ Wi-Fi hotspot

การเปิดให้บริการ Wi-Fi hotspot ร่วมกันระหว่างบริษัทและพันธมิตร ซึ่งเป็นผู้บริหารเครือข่าย
Local Hotspot Network ระดับแนวหน้าของประเทศ มาร่วมกันพัฒนาบริการ Wi-Fi hotspot
ในพื้นที่กรุงเทพฯให้ก้าวหน้าไปอีกขั้นด้วยการร่วมมือกันทำพื้นที่ในกลุ่มอาคาร MetroLAN ให้เป็น
Hotspot Community ขนาดใหญ่ในเมืองหลวง

เริ่มโครงการ เดือนธันวาคม 2548

ระยะเวลาโครงการ 2 ปี

ผลตอบแทนที่คาดว่าจะได้รับ ร้อยละ 20 ของส่วนแบ่งรายได้

2 บริการ Non Cash Kiosk

เป็นจุดให้บริการในรูปแบบ e-Self Services แบบ On-line Real Time
ซึ่งรองรับการทำธุรกรรมที่หลากหลาย เช่น การชำระค่าบริการต่างๆ
การสำรองที่นั่งหรือการจองบัตรต่างๆ (e-Ticketing) รวมถึงการให้บริการข้อมูล
การเชื่อมต่อเข้าสู่ระบบอินเทอร์เน็ต เป็นต้น รองรับการชำระค่าบริการในรูปแบบของ Non Cash
เช่น บัตรเครดิต บัตร ATM หรือบัตรเงินสด เป็นต้น ซึ่งจะช่วยอำนวยความสะดวกให้กับผู้ใช้บริการ
และรองรับการทำธุรกรรมได้ตลอด 24 ชั่วโมงต่อวัน 7 วันต่อสัปดาห์ โดยบริการ Non Cash
Kiosk จะเริ่มให้บริการในอาคารที่มีโครงข่าย MetroLAN โดยจุดบริการ Non Cash Kiosk
จะเชื่อมต่อเข้ากับ MetroLAN Network ของบริษัทเพื่อรองรับการทำธุรกรรมแบบ On-line
Real Time